ગાંધીનગર સીવીલ ખાતે યોજાયેલા એક કાર્યક્રમમાં આજે મુખ્યમંત્રી વિજયભાઈ રૂપાણીએ રાજયની ૮ જેટલી કરૂણા એનિમલ અમ્બ્યુલન્સ-૧૯૬રને સેવામાં લીલી ઝંડી આપી રવાના કરી હતી. આ પ્રસંગે બોલતાં વિજયભાઈ રૂપાણીએ જણાવ્યું હતું કે, ગુજરાત ગાંધીનું ગુજરાત છે અને પશુઓ પ્રત્યેની દયા એ સંસ્કૃતિમાં વણાયેલી બાબત છે. મનુષ્ય વિશે અનેક યોજનાઓ હોય છે પરંતુ ત્રણ કરોડ જેટલાં પશુ-પક્ષીઓ માટે પણ સરકારે ચિંતા કરી છે. મુંગા પ્રાણીઓને પણ સારવાર મળી રહે તેવી વ્યવસ્થા કરી છે.